《咏燕四首 其二 哺雏》
清代·戴梓

双影低回月二三，无端增出细呢喃。梁胪黄口儿难饱，草剪青虫母不甘。

他日羽毛应自健，此时饮啄未全谙。人间戊己休相妒，社近将携渡海南。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。